
REFERAT DE APROBARE A  PROIECTULUI DE HOTĂRÂRE
privind aprobarea dobândirii de către Municipiul Timişoara a terenului înscris în C.F.nr. 452061 Timișoara, ce face obiectul renunţării la dreptul de proprietate de către SOCIETATEA CITY OF MARA DEVELOPMENT S.A. și trecerea terenului respectiv din domeniul privat al Municipiului Timișoara în domeniul public al Municipiului Timișoara
	Prin adresa nr. CT2021-001989/25.05.2021 SOCIETATEA CITY OF MARA DEVELOPMENT S.A, reprezentată de către dl. Cădariu Ciprian-Silviu, solicită trecerea din domeniul privat al Municipiului Timișoara în domeniul public al Municipiului Timișoara, a terenului înscris în CF nr. 452061 Timișoara, în vederea realizării unui drum;
Prin “Declarația de renunțare la dreptul de proprietate” autentificată  sub nr. 1222 din 21.05.2021,  la Uniunea Națională a Notarilor Publici - Societate Profesională Notarială NOVATIO de către Notar Public BULGĂR VLAD-IOAN,  SOCIETATEA CITY OF MARA DEVELOPMENT S.A proprietar  tabular a terenului înscris în CF nr. 4152061 Timișoara declară că renunță la dreptul de proprietate asupra acestuia și faptul că terenul nu este grevat de sarcini sau servituți.
În conformitate cu prevederile art.562, alin.2 din Codul Civil, în C.F. nr. 452061 Timişoara a fost notată declarația autentificată privind renunțarea la dreptul de proprietate în favoarea Municipiului Timișoara. 
În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Conform art.296 din Ordonanța de Urgență nr.57/2019 ” (2) Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.” 
Având în vedere cele menţionate mai sus, considerăm oportună iniţierea unui proiect de hotărâre privind aprobarea dobândirii de către Municipiul Timişoara, în domeniul privat, a terenului situat în Timişoara, înscris în C.F. nr. 452061 și suprafaţa de 184 mp și trecerea terenului respectiv din domeniul privat al Municipiului Timişoara în domeniul public al Municipiului Timişoara, în vederea realizării unui drum, conform PUZ aprobat prin HCLMT 322/29.07.2010.

RAPORT DE SPECIALITATE
privind aprobarea dobândirii de către Municipiul Timişoara a terenului înscris în C.F. nr. 452061 Timișoara, ce face obiectul renunţării la dreptul de proprietate de către SOCIETATEA CITY OF MARA DEVELOPMENT S.A. și trecerea terenului respectiv din domeniul privat al Municipiului Timișoara în domeniul public al Municipiului Timișoara
              Având în vedere Referatul de aprobare a proiectului de hotarâre nr. CT2021 - 001989 / 16.07.2021 a Primarului Municipiului Timișoara și Proiectul de hotărâre privind aprobarea dobândirii de către Municipiul Timişoara a terenului înscris în C.F. nr. 452061 Timișoara, ce face obiectul renunţării la dreptul de proprietate de către SOCIETATEA CITY OF MARA DEVELOPMENT S.A și trecerea terenului respectiv din domeniul privat al Municipiului Timișoara în domeniul public al Municipiului Timișoara, facem următoarele precizări:
	Terenul situat în Timișoara, înscris în C.F. nr. 452061 Timișoara este destinat realizării unui drum, conform planșei nr. 01 anexă la HCL 322/29.07.2010 prin care s-a aprobat Planului Urbanistic Zonal "Zona locuinte colective, servicii, comert, birouri" str. Circumvalatiunii nr. 1, Timisoara, beneficiar SOCIETATEA CITY OF MARA DEVELOPMENT S.A, întocmit conform Proiectului nr. 2.20/2006, realizat de S.C. PILOT TEAM S.R.L.
 În conformitate cu prevederile art.562, alin.2 din Codul Civil și Ordinul 700/2014, art.78, privind aprobarea Regulamentului de avizare, recepţie şi înscriere în evidenţele de cadastru şi carte funciară, modificat prin Ordinul nr. 1304/2015, în C.F.nr. 452061 Timișoara a fost notată Declarația autentificată nr. 1222 din 21.05.2021,  la Uniunea Națională a Notarilor Publici - Societate Profesională Notarială NOVATIO de către Notar Public BULGĂR VLAD-IOAN,  privind renunțarea la dreptul de proprietate în favoarea Municipiului Timișoara. 
În baza art.553, alin.2 din Codul Civil, “Imobilul cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Conform art.296 din Ordonanța de Urgență nr.57/2019 ” (2) Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.” 
În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea dobândirii de către Municipiul Timişoara a terenului înscris în C.F. 452061 Timişoara, cu nr. cad. 452061 în suprafaţa de 184 mp, ce face obiectul renunţării la dreptul de proprietate de către SOCIETATEA CITY OF MARA DEVELOPMENT S.A și trecerea terenului respectiv din domeniul privat al Municipiului Timișoara în domeniul public al  Municipiului Timișoara, în vederea realizării unui drum, conform Planului Urbanistic Zonal aprobat prin HCLMT 322/29.07.2010.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

